പിണറായി വിജയന്റെ വീട്ടിലെ വേലക്കാരനാകുക എന്നത് അഭിമാനം എവി ഗോപിനാഥ് മുഖ്യമന്ത്രി പിണറായിയെ വിജയനെ പുകഴ്ത്തി കോണ്ഗ്രസ് നേതാവ് എവി ഗോപിനാഥ്. മുഖ്യമന്ത്രി പിണറായി വിജയന് മഹത്തായ പാരമ്ബര്യമുള്ള കമ്മ്യൂണിസ്റ്റ് പാര്ട്ടിയുടെ നേതാവാണെന്നും അദ്ദേഹത്തിന്റെ വീട്ടിലെ വേലക്കാരനാകുക എന്നത് അഭിമാനമാണെന്നും എ.വി ഗോപിനാഥ് പറഞ്ഞു. 11 മണിക്ക് വാര്ത്താ സമ്മേളനം നടത്താനിരിക്കെയാണ് ഗോപിനാഥിന്റെ പ്രതികരണം. അനില് അക്കരയ്ക്കെതിരെ രൂക്ഷ വിമര്ശനമാണ് ഗോപിനാഥ് ഉന്നയിച്ചത്. അനില് അക്കരയ്ക്ക് മാനസിക രോഗമാണ്. ഞാന് ആരുടേയും എച്ചില് നക്കാന് പോയിട്ടില്ല. എന്നാല് എന്റെ വീട്ടില് വന്ന് പലരും നക്കിയിട്ടുണ്ട്. അതാരാണെന്ന് എല്ലാവര്ക്കും അറിയാം എന്ന് എ.വി ഗോപിനാഥ് പറഞ്ഞു. ഡിസിസി പട്ടിക പുറത്തു വന്നതോടെ കോണ്ഗ്രസില് ഇടഞ്ഞു നില്ക്കുന്ന എ.വി ഗോപിനാഥ് സിപിഎമ്മില് ചേരുമെന്ന അഭ്യൂഹങ്ങള്ക്കിടെയാണ് മുഖ്യമന്ത്രിയെ പുകഴ്ത്തിക്കൊണ്ട് രംഗത്തെത്തിയത് എന്നത് ശ്രദ്ധേയമാണ്. ഡിസിസി പ്രസിഡന്റും കെപിസിസി ഭാരവാഹിയും അടക്കമുള്ള പദവികള് പാര്ട്ടി നല്കിയിട്ടും വീണ്ടും എന്തിനാണ് ഡിസിസി പ്രസിഡന്റ് ആകുവാന് ഗോപിനാഥ് ശ്രമിക്കുന്നത് എന്ന് അനില് അക്കരെ വിമര്ശിച്ചിരുന്നു.